Australia er den laveste, flateste, og eldste kontinentale landmassen på jorden, og har hatt en relativt stabil geologisk historie. Geologiske krefter, slik som tektonisk heving av fjellkjeder eller sammenstøt mellom tektoniske plater oppsto hovedsakelig i Australias tidlige historie, da det fortsatt var en del av Gondwana. Den høyeste toppen er Mount Kosciuszko på 2228 m, noe som er relativt lavt sammenlignet med de høyeste fjellene på andre kontinenter. Erosjon har tæret sterkt på Australias overflate.